**CONVOCATORIA DE SUBVENCIONS PER A L’ENLLUMENAT NADALENC DE LES VIES PÚBLIQUES I A L’INTERIOR DELS APARADORS DELS ESTABLIMENTS COMERCIALS**

**DE LA CIUTAT DE BARCELONA L’ANY 2020**

**PRESENTACIÓ DE SOL·LICITUDS**

**Terminis?**

* El termini de presentació de la sol·licitud és d’un **mes**, que s’iniciarà el dia següent al de la data d’aprovació definitiva de les bases particulars. **Previsió: 12 d’agost al 14 de setembre de 2020.**
* El termini d’execució de les accions estarà comprés entre l’1 de febrer de 2020 i el 31 de gener de 2021.
* El termini de justificació de l’activitat subvencionada finalitzarà el 31 de març de 2021.

**Qui pot sol·licitar?**

* Associacions de comerciants territorials, sense afany de lucre, que portin a terme el projecte a la ciutat de Barcelona.

**Modalitats?**

* Modalitat 1: Enllumenat a les vies públiques
* Modalitat 2: Enllumenat a l’interior dels aparadors dels establiments comercials

**Com?**

* Presentar en el moment de la sol·licitud:

**Instància de sol·licitud de subvenció** (document bàsic 1).

**La descripció del projecte** (document bàsic 2).

**Pressupost del tercer que presta el servei** que indiqui, en tot cas, NIF i dades socials de l’empresa (adreça completa, telèfons, correu electrònic) i nom de l’associació que fa l’encàrrec.

Si les despeses són superiors a 15.000 euros (import sense IVA) s’hauran de presentar les sol·licituds de pressupostos i respectives ofertes rebudes d’un mínim de 3 empreses. S’ha de justificar en un document annex el motiu de l’elecció quan aquesta no recaigui en la opció més avantatjosa econòmicament. En cas que es correspongui amb modalitat 1, caldrà que siguin pressuposts emesos per empreses homologades. Així mateix, en cas d’existir un contracte plurianual amb una empresa instal·ladora homologada per enllumenat a les vies públiques haureu d’aportar aquest document signat per l’empresa i l’entitat, amb el corresponent pressupost.

* Requisits particulars per la Modalitat 1: Enllumenat a les vies públiques

El **pressupost** ha de ser emès per una empresa instal·ladora HOMOLOGADA.

El pressupost ha d’incloure la descripció tècnica de l’ornamentació: tipus d’ornamentació (figures, arcs, etc), tipologia tecnològica de llums (led, etc) i imatges gràfiques del disseny, trams de carrer/s a guarnir i l’import desglossant l’impost sobre el valor afegit.

* Requisits particulars per la Modalitat 2: Enllumenat a l’interior dels aparadors dels establiments comercials

El document bàsic 2 (descripció del projecte) haurà d’incloure una descripció del projecte en el que consti la delimitació de la zona comercial on estiguin ubicats els aparadors, la descripció del disseny dels elements decoratius, la utilització de làmpades de baix consum energètic, tipus d’ornamentacions o elements decoratius complementaris renovables, acompanyat d’imatges gràfiques

* Les dues modalitats són compatibles entre sí. **Aquelles entitats que presentin projectes per ambdues modalitats hauran de presentar dues sol·licituds diferenciades.**

**On?**

* La documentació de sol·licitud es presentarà de forma **TELEMÀTICA** a través de la seu electrònica de l’Ajuntament de Barcelona <https://seuelectronica.ajuntament.barcelona.cat/oficinavirtual/ca>, seguint les instruccions indicades en aquest portal de tràmits. Caldrà disposar del corresponent certificat digital.

Només aquells ens o persones, que en virtut de l’article 14 de la Llei 39/2015, d’1 d’octubre, del Procediment Administratiu Comú de les Administracions Públiques, no estiguin obligades a relacionar-se amb l’administració de forma telemàtica, podran optar per realitzar els tràmits presencialment davant les Oficines d’Atenció al Ciutadà de l’Ajuntament de Barcelona. El registre presencial es realitzarà a qualsevol Oficina d’Atenció al Ciutadà (OAC) i subseus, d’acord amb l’establert a l’article 16 de la llei 39/2015.

**Import?**

* La quantia de la subvenció atorgada no excedirà del 75% del cost del projecte especificat als documents de sol·licitud de subvenció sempre que sigui d’associacions de comerciants territorials en que no hagin trams de carrers que el propi Ajuntament de Barcelona presti els serveis de decoració lumínica.
* En el casos que siguin projectes d’associacions de comerciants territorials amb trams de carrers que el propi Ajuntament de Barcelona il·lumina, la quantia de la subvenció atorgada no excedirà el 25% del cost total del projecte.

**PROCEDIMENT DE CONCESSIÓ DE SUBVENCIONS**

Hi haurà dues fases:

* **Atorgament provisional**

S’informarà l’atorgament o denegació de la subvenció a través d’una única publicació al BOP.

En la mateixa publicació s’informarà de la documentació administrativa que cal aportar i/o esmenar en els 10 dies hàbils establerts.

Tanmateix, és en aquest període, si s’escau, quan podreu formular al·legacions a aquest atorgament o presentar reformulacions que no alterin l’objecte del projecte.

Heu de consultar la publicació directament al Butlletí Oficial de la Província (BOP) o a través de la web municipal http://governobert.bcn.cat/transparencia/subvencions.

* **Atorgament definitiu**

Un cop acomplerts els requisits, es publicarà pel mateix procediment que l’atorgament i denegació provisional la llista de subvencions atorgades i denegades definitivament.

Per consultar-la, disposareu dels mateixos canals assenyalats a la fase anterior.

**JUSTIFICACIÓ DE L’ACTIVITAT SUBVENCIONADA**

* El beneficiari de la subvenció haurà de **justificar** l’aplicació dels fons rebuts en un termini màxim de dos mesos a partir de la finalització del període d’execució previst a les bases, és a dir, **entre l’1 de febrer de 2021 i el 31 de març de 2021.**
* **En el procés de justificació s’haurà de presentar la següent documentació:**
* Memòria d’actuació: explicació del projecte realitzat.
* Memòria econòmica simplificada: detall de les despeses i ingressos de l’activitat objecte de subvenció.
* Factures originals constant com a deutors les associacions territorials beneficiaries de la subvenció. La data de les factures haurà d’estar compreses entre l’1 de febrer de 2020 i el 31 de gener de 2021.
* Documentació bancària acreditativa del pagament de les factures.
* Declaraciójuradadel beneficiari i/o representant legal conforme no hi ha altres còpies de les mateixes factures presentades al mateix temps, a efectes de justificació de subvenció, en altres administracions públiques. Aquesta declaració ha d’identificar cada una de les factures que es presenten a la justificació.
* Carta de reintegrament en el cas de romanents no aplicats.
* Els models de documentació per a la justificació de la subvenció estaran disponibles al web de l’Ajuntament durant el període de justificació.

**Per a qualsevol dubte o ampliació de la informació us podeu adreçar a** [**direcciocomerc@bcn.cat**](mailto:direcciocomerc@bcn.cat)